pythainlp/thaigov-v2-corpus-22032023 huggingface dataset:
วันอาทิตย์ที่ 19 กุมภาพันธ์ 2566
19/02/2566
โฆษกรัฐบาลเผย นายกฯ ปลื้ม ดัชนีเชื่อมั่นผู้บริโภค เดือน มกราคม 2566 เพิ่มสูงต่อเนื่องเป็นเดือนที่ 8 และอยู่ระดับสูงสุดในรอบ 26 เดือน สะท้อนประสิทธิภาพของนโยบายและมาตรการทางเศรษฐกิจ
โฆษกรัฐบาลเผย นายกฯ ปลื้ม ดัชนีเชื่อมั่นผู้บริโภค เดือน มกราคม 2566 เพิ่มสูงต่อเนื่องเป็นเดือนที่ 8 และอยู่ระดับสูงสุดในรอบ 26 เดือน สะท้อนประสิทธิภาพของนโยบายและมาตรการทางเศรษฐกิจ
วันที่ 19 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลสำรวจความเชื่อมั่นของผู้บริโภค (Consumer Confidence Index: CCI) ประจำเดือนมกราคม 2566 จากศูนย์พยากรณ์เศรษฐกิจและธุรกิจ มหาวิทยาลัยหอการค้าไทยและหอการค้าไทย ซึ่งพบว่า ดัชนีความเชื่อมั่นของผู้บริโภคปรับตัวดีขึ้นจากระดับ 49.7 เป็น 51.7 โดยเป็นการปรับตัวดีขึ้นต่อเนื่องเป็นเดือนที่ 8 และอยู่ในระดับสูงสุดในรอบ 26 เดือน จากการฟื้นตัวของการท่องเที่ยว นับตั้งแต่เดือนธันวาคม 2563
ขณะที่ดัชนีความเชื่อมั่นของผู้บริโภคปรับตัวดีขึ้นทั้ง 3 รายการ เมื่อเปรียบเทียบผลสำรวจเดือนธันวาคม 2565 ถึงเดือนมกราคม 2566 เกี่ยวกับเศรษฐกิจโดยรวม ปรับตัวจากความเชื่อมั่น ระดับ 43.9 สู่ระดับ 46.0 ดัชนีความเชื่อมั่นของผู้บริโภคเกี่ยวกับโอกาสหางานทำโดยรวม ปรับตัวจากระดับ 47.0 สู่ระดับ 49.0 และดัชนีความเชื่อมั่นของผู้บริโภคเกี่ยวกับรายได้ในอนาคต ปรับตัวจากระดับ 58.1 สู่ระดับ 60.2 ซึ่งทั้งหมดแสดงให้เห็นว่ามีการปรับตัวดีขึ้นทุกรายการ แสดงให้เห็นว่าผู้บริโภคเริ่มมีความเชื่อมั่นว่าเศรษฐกิจกำลังกลับมาฟื้นตัวเร็วขึ้น และจะเริ่มจับจ่ายใช้สอยเพิ่มมากขึ้นในเดือนแรกของปีนี้
โฆษกประจำสำนักนายกรัฐมนตรีกล่าวเพิ่มเติมว่า ผลสำรวจดังกล่าวยังระบุถึงปัจจัยสำคัญที่ส่งผลให้ความเชื่อมั่นผู้บริโภคปรับตัวสูงขึ้น ได้แก่ 1. มาตรการกระตุ้นเศรษฐกิจปี 2566 จากภาครัฐ เช่น มาตรการช้อปดีมีคืน มาตรการลดภาษีที่ดินและสิ่งปลูกสร้างในอัตรา 15% มาตรการการช่วยเหลือผู้กู้ยืมเงิน 2. การท่องเที่ยวฟื้นตัวขึ้นอย่างชัดเจน ทั้งของคนไทยและชาวต่างชาติ โดยเฉพาะจำนวนนักท่องเที่ยวต่างชาติที่เข้ามาท่องเที่ยวในไทยมีจำนวนมากขึ้น ส่งผลให้เกิดเงินหมุนเวียนในประเทศมากขึ้นและกิจกรรมทางเศรษฐกิจในภูมิภาคต่าง ๆ ปรับตัวดีขึ้น 3. SET Index ในเดือนมกราคม 2566 ปรับตัวเพิ่มขึ้น 2.80จุด 4. ราคาพืชผลทางการเกษตรหลายรายการปรับตัวดีขึ้น โดยเฉพาะข้าว มันสำปะหลัง และข้าวโพดเลี้ยงสัตว์ ส่งผลให้เกษตรเริ่มมีรายได้สูงขึ้น ทำให้กำลังซื้อในต่างจังหวัดปรับตัวดีขึ้น
“แนวโน้มของดัชนีความเชื่อมั่นของผู้บริโภคที่เพิ่มสูงขึ้นต่อเนื่องทุกรายการ ถือเป็นสัญญาณเชิงบวก นายกรัฐมนตรีขอบคุณเสียงสะท้อนที่แสดงให้เห็นว่า ประชาชนให้ความเชื่อมั่นกับสถานการณ์เศรษฐกิจภายในประเทศที่กำลังฟื้นตัว สอดรับกับการทำงาน นโยบาย และมาตรการต่าง ๆ ของรัฐบาลที่ดำเนินการมาอย่างต่อเนื่อง โดยเน้นการฟื้นตัวอย่างยั่งยืน ออกมาตรการช่วยเหลือภาคประชาชน ควบคู่กับการกระตุ้นกิจกรรมทางเศรษฐกิจในประเทศ และพัฒนาโครงสร้างพื้นฐาน เปิดรับการลงทุน เพื่อช่วยส่งเสริมภาคธุรกิจอย่างมีประสิทธิภาพ ซึ่งนายกรัฐมนตรีสั่งการการแก้ไขปัญหามาตลอดตั้งแต่ระดับเศรษฐกิจฐานราก รวมไปถึงการยกระดับความเป็นอยู่ของประชาชนให้ครอบคลุมทุกภาคส่วน” นายอนุชาฯ กล่าว
วันอาทิตย์ที่ 19 กุมภาพันธ์ 2566
19/02/2566
รัฐบาลเชิญชวนผู้มีความรู้ประสบการณ์ด้านเศรษฐกิจ สังคม สิ่งแวดล้อม วิชาการ ใน 34 จังหวัดสมัครรับการสรรหาเป็นที่ปรึกษาผู้ตรวจราชการภาคประชาชน
รัฐบาลเชิญชวนผู้มีความรู้ประสบการณ์ด้านเศรษฐกิจ สังคม สิ่งแวดล้อม วิชาการ ใน 34 จังหวัดสมัครรับการสรรหาเป็นที่ปรึกษาผู้ตรวจราชการภาคประชาชน
วันที่ 19 กุมภาพันธ์ 2566 น.ส.ไตรศุลี ไตรศุลี ไตรสรณกุล กล่าวว่า สำนักงานปลัดประจำสำนักนายกรัฐมนตรีได้ประกาศรับสมัครบุคคลเข้ารับการสรรหาเป็นที่ปรึกษาผู้ตรวจราชการภาคประชาชน (ทปษ.ภาคประชาชน) ครั้งที่2 เพื่อเข้ารับตำแหน่งที่ยังไม่ครบอีก 48 ตำแหน่ง ใน 34 จังหวัด รัฐบาลจึงขอเชิญชวนประชาชนที่มีความรู้และประสบการณ์ด้านเศรษฐกิจ สังคม สิ่งแวดล้อม หรือ วิชาการเข้ารับการสรรหาซึ่งจะเป็นโอกาสในการร่วมเป็นหนึ่งในกลไกของส่วนราชการในการตรวจสอบการทำงานของหน่วยงานต่างๆ ในพื้นที่และนำไปสู่การพัฒนาที่เกิดประโยชน์ต่อประชาชนแต่ละจังหวัดอย่างทั่วถึง
การรับสมัครบุคคลเพื่อรับการสรรหาเป็น ทปษ.ภาคประชาชนนี้ เป็นไปตามระเบียบสำนักนายกรัฐมนตรีว่าด้วยที่ปรึกษาผู้ตรวจราชการภาคประชาชน พ.ศ.2562 ซึ่งส่งเสริมสร้างการมีส่วนร่วมของภาคประชาชนในการตรวจราชการ ช่วยให้ผู้ตรวจราชการได้รับทราบข้อมูลในพื้นที่ที่ครอบคลุมในทุกมิติ เป็นประโยชน์ต่อการติดตามการปฏิบัติราชการให้เป็นไปตามนโยบายรัฐบาล บรรลุเป้าหมาย วัตถุประสงค์ อย่างมีประสิทธิภาพประสิทธิผล คุ้มค่า โปร่งใส และเป็นไปตามกฎหมายว่าด้วยหลักเกณฑ์และการบริหารจัดการบ้านเมืองที่ดี
น.ส.ไตรศุลี กล่าวว่า ในแต่ละจังหวัดจะประกอบไปด้วย ทปษ.ภาคประชาชน 4 ด้าน ได้แก่ ด้านเศรษฐกิจ สังคม สิ่งแวดล้อมและวิชาการ ด้านละไม่เกิน 3 คน มีวาระดำรงตำแหน่ง 3 ปี นับแต่วันที่ปลัดสำนักนายกรัฐมนตรีแต่งตั้ง โดยจะคัดเลือกจากผู้ที่อาศัยอยู่ในจังหวัดนั้น ๆ ไม่น้อยกว่า 3 ปี มีความรู้และประสบการณ์ในแต่ละด้านดังกล่าว
นอกจากคุณสมบัติเฉพาะของ 4 ด้านแล้ว ยังกำหนดคุณสมบัติทั่วไป เช่น ต้องไม่เป็นข้าราชการ พนักงานราชการหรือลูกจ้างหน่วยงานของรัฐ ผู้ดำรงตำแหน่งทางการเมือง ที่ปรึกษาพรรคการเมือง เจ้าหน้าที่พรรคการเมือง สมาชิกสภาท้องถิ่น ผู้บริหารท้องถิ่น รวมถึงเจ้าหน้าที่หน่วยงานอื่นของรัฐ ไม่เป็นบุคคลล้มละลาย บุคคลไร้ความสามารถ ต้องไม่เคยรับโทษจำคุกโดยคำพิพากษา เป็นต้น โดยแต่ละคนสามารถสมัครได้ 1 ด้าน โดยประชาชนผู้สนใจสามารถสมัครได้ตั้งแต่วันที่ 15 ก.พ. - 16 มี.ค. 66 ผ่านระบบออนไลน์ตาม QR Code หรือที่เว็บไซต์ https://eform.opm.go.th/q/2UWml6
ทั้งนี้ สามารถศึกษารายละเอียดของประกาศรับสมัคร เงื่อนไข คุณสมบัติทั่วไป คุณสมบัติเฉพาะแต่ละด้าน เอกสารประกอบการสมัคร เกณฑ์การคัดเลือก ตลอดจนช่องทางการประกาศผลได้ที่ http://bit.ly/3ka10Vq
น.ส.ไตรศุลี กล่าวว่า สำหรับ 34 จังหวัดที่เปิดรับสมัครผู้เข้ารับการสรรหา ทปษ.ภาคประชาชน ครั้งที่ 2 มีดังนี้ กาญจนบุรี กำแพงเพชร ขอนแก่น จันทบุรี ชุมพร เชียงราย นครสวรรค์ นราธิวาส น่าน บุรีรัมย์ ปทุมธานี ปราจีนบุรี ปัตตานี พระนครศรีอยุธยา พังงา เพชรบูรณ์ แม่ฮ่องสอน ยโสธร ยะลา ร้อยเอ็ด ราชบุรี ลพบุรี ลำปาง เลย สกลนคร สตูล สมุทรสาคร สิงห์บุรี สุพรรบุรี หนองคาย หนองบัวลำภู อ่างทอง อุทัยธานี และอุบลราชธานี
วันอาทิตย์ที่ 19 กุมภาพันธ์ 2566
19/02/2566
รัฐบาลออกประกาศ “เด็กท้องต้องได้เรียน” แม่วัยรุ่นต้องได้โอกาสทางการศึกษา
รัฐบาลออกประกาศ “เด็กท้องต้องได้เรียน” แม่วัยรุ่นต้องได้โอกาสทางการศึกษา
วันที่ 19 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ราชกิจจานุเบกษา (18 กุมภาพันธ์ 2566) ได้เผยแพร่กฎกระทรวงกำหนดประเภทของสถานศึกษาและการดำเนินการของสถานศึกษา ในการป้องกันและแก้ไขปัญหาการตั้งครรภ์ในวัยรุ่น (ฉบับที่ 2) พ.ศ. 2566 โดยมีความว่า อาศัยอำนาจตามความในมาตรา 4 วรรคหนึ่ง และมาตรา 6 วรรคสอง แห่งพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และรัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้
ให้ยกเลิกความในวรรคหนึ่งของข้อ 7 แห่งกฎกระทรวงกำหนดประเภทของสถานศึกษา และการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น พ.ศ. 2561 และให้ใช้ความต่อไปนี้แทน
ข้อ 7 สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษา ต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการย้ายสถานศึกษา ตามความประสงค์ของนักเรียนหรือนักศึกษานั้น
ทั้งนี้ ในท้ายกฎกระทรวง ได้ระบุเหตุผลในการประกาศใช้กฎกระทรวงเอาไว้ด้วยว่า...
ปัจจุบันพบว่ามีนักเรียนหรือนักศึกษาซึ่งตั้งครรภ์ถูกสถานศึกษาให้ย้ายสถานศึกษาโดยมิได้สมัครใจสมควรแก้ไขเพิ่มเติมหลักเกณฑ์การดำเนินการของสถานศึกษาเพื่อเป็นการคุ้มครองวัยรุ่นซึ่งตั้งครรภ์ขณะที่เป็นนักเรียนหรือนักศึกษาให้มีสิทธิได้รับการศึกษาในสถานศึกษาด้วยรูปแบบที่เหมาะสมและต่อเนื่องตามความประสงค์ของนักเรียนหรือนักศึกษานั้น จึงจำเป็นต้องออกกฎกระทรวงนี้
นางสาวรัชดา กล่าวว่า รัฐบาลให้ความสำคัญกับเยาวชนซึ่งจะเป็นอนาคตชาติ โดยเฉพาะเรื่องการศึกษา นับเป็นเรื่องน่ายินดีที่กระทรวงศึกษาธิการออกกฎกระทรวงให้สถานศึกษาทุกระดับที่มีเด็กตั้งครรภ์ ต้องไม่ให้เด็กออกจากสถานศึกษา โดยต้องจัดระบบดูแลช่วยเหลือที่เหมาะสมและต่อเนื่อง แต่ยังคงมีบุคลากรทางการศึกษารวมถึงผู้ปกครองอีกเป็นจำนวนมากที่เข้าใจผิดว่า การให้เด็กตั้งครรภ์เรียนร่วมกับเด็กทั่วไป เป็นเรื่องที่ไม่เหมาะสม เพราะอาจเกิดพฤติกรรมเลียนแบบ แต่ผลการศึกษาในต่างประเทศพิสูจน์แล้วว่า เด็กคนอื่น ๆ จะเกิดความตื่นตัวมากขึ้นในการดูแลป้องกันตนเองไม่ให้ตั้งครรภ์ ขณะเดียวกันจะเกิดความรู้สึกเห็นใจเพื่อนที่กำลังท้อง และให้การช่วยเหลือเป็นอย่างดีในขณะที่เรียนร่วมกัน
ทั้งนี้ การปรับเปลี่ยนทัศนคติของครูผู้สอนเป็นเรื่องสำคัญมาก ครูต้องมีจรรยาบรรณในวิชาชีพ ต้องไม่ปฏิบัติใด ๆ ที่เป็นปฏิปักษ์ต่อความเจริญทางกาย สติปัญญา จิตใจ อารมณ์ และสังคมของศิษย์ ทุกฝ่ายต้องช่วยกันประคับประคองเด็กให้ได้เรียนต่อเนื่องโดยไร้ความกังวล
วันเสาร์ที่ 18 กุมภาพันธ์ 2566
18/02/2566
จ.ชัยนาทบูรณาการร่วมทุกภาคีเครือข่ายขับเคลื่อนกิจกรรม “จิตอาสาพัฒนากำจัดผักตบชวาในแหล่งน้ำสาธารณะ บุ่งหาดสิน” เพื่อสร้างสิ่งแวดล้อมที่เหมาะสม ประชาชนมีคุณภาพชีวิตที่ดีอย่างยั่งยืน
จังหวัดชัยนาทบูรณาการร่วมทุกภาคีเครือข่ายขับเคลื่อนกิจกรรม “จิตอาสาพัฒนากำจัดผักตบชวาในแหล่งน้ำสาธารณะ บุ่งหาดสิน” เพื่อสร้างสิ่งแวดล้อมที่เหมาะสม ประชาชนมีคุณภาพชีวิตที่ดีอย่างยั่งยืน
เมื่อวันที่ 17 ก.พ. 66 เวลา 08.30 น. ที่บุ่งหาดกองสิน บริเวณวัดลัดเสนาบดี (วัดเกาะ) ตำบลเขาท่าพระ อำเภอเมืองชัยนาท จังหวัดชัยนาท นายนที มนตริวัต ผู้ว่าราชการจังหวัดชัยนาท เป็นประธานในกิจกรรม “จิตอาสาพัฒนากำจัดผักตบชวาในแหล่งน้ำสาธารณะ” ภายใต้โครงการ “รวมใจชัยนาท เพื่อแหล่งน้ำสะอาด บุ่งหาดกองสิน” โดยมี จิตอาสาจากภาคีเครือข่ายในพื้นที่กว่า 150 คน ร่วมกันทำกิจกรรม
"กิจกรรมจิตอาสาพัฒนาในวันนี้ ได้มีวิทยากรจากสถานีพัฒนาที่ดินจังหวัดชัยนาท บรรยายให้ความรู้ ประชาสัมพันธ์ข้อมูล และสาธิตการใช้ประโยชน์จากการนำผักตบชวาไปแปรรูปทำปุ๋ย รวมถึงมีการวางแผนการขนย้ายซากผักตบชวา โดยได้รับการสนับสนุนรถบรรทุกจากองค์การบริหารส่วนจังหวัดชัยนาทและภาคีเครือข่ายภาคเอกชนทำการขนย้ายซากผักตบชวาไปยังพื้นที่เขาขยาย ตำบลเขาท่าพระ ซึ่งเป็นพื้นที่สาธารณะประโยชน์ เพื่อใช้ในการแปรรูปเป็นปุ๋ยสำหรับบำรุงดินให้อุดมสมบูรณ์ และเป็นการลดผลกระทบที่อาจเกิดขึ้นในพื้นที่ชุมชนที่จะส่งผลกระทบต่อประชาชน เช่น ปัญหากลิ่นเหม็นจากซากผักตบชวา เป็นต้น" ผวจ.ชัยนาท กล่าว
นายนที มนตริวัต ผู้ว่าราชการจังหวัดชัยนาท กล่าวต่ออีกว่า จังหวัดชัยนาทได้ดำเนินการขับเคลื่อนแก้ไขปัญหาความเดือดร้อนของประชาชนในพื้นที่ตำบลเขาท่าพระ บริเวณแหล่งน้ำบุ่งหาดกองสิน ซึ่งมีผักตบชวาและวัชพืชเป็นจำนวนมากถึง 24,000 ตัน บนพื้นที่ผิวน้ำรวม 546 ไร่ โดยได้เริ่มดำเนินการตั้งเเต่เมื่อวันที่ 26 มกราคม 2566 ที่ผ่านมา ด้วยเรือกำจัดผักตบชวา จำนวน 2 ลำ ซึ่งได้รับการสนับสนุนงบประมาณและกำลังคนจากกรมเจ้าท่า และเครื่องจักรสำหรับขนย้ายจากภาคีเครือข่ายภาคเอกชน ส่วนราชการ และองค์กรปกครองส่วนท้องถิ่นในพื้นที่ โดยคาดว่า เมื่อการดำเนินการแล้วเสร็จ จะส่งผลทำให้แหล่งน้ำบุ่งหาดกองสินมีความสวยงาม น้ำมีคุณภาพที่ดี ที่สามารถใช้เป็นแหล่งเพาะพันธุ์ปลาและปรับปรุงพัฒนาเป็นสถานที่พักผ่อนหย่อนใจในอนาคต นอกจากนี้ ยังสามารถใช้เป็นที่พักน้ำสำรองไว้ใช้ในช่วงฤดูเเล้ง และเป็นพื้นที่สำหรับรองรับน้ำส่วนเกินในฤดูน้ำหลากปริมาณกว่า 2.2 ล้านลูกบาศก์เมตร
"นับเป็นความน่าภาคภูมิใจของพี่น้องประชาชนชาวชัยนาทอย่างยิ่ง ที่ได้ร่วมมือ ร่วมแรง ร่วมใจของภาคีเครือข่ายในพื้นที่จังหวัดชัยนาท โดยเฉพาะอย่างยิ่งภาครัฐ ภาคเอกชน และประชาชนในพื้นที่อย่างแท้จริง สอดคล้องตามเป้าหมายการพัฒนาที่ยั่งยืนข้อที่ 17 ในด้านการเสริมสร้างความร่วมมือ (Partnership) ทั้งนี้ การดำเนินการ ต้องไม่ใช่ทำแค่ครั้งเดียวแล้วเสร็จสิ้นไป หากแต่ต้องได้รับความร่วมมือจากพี่น้องประชาชนในพื้นที่ ร่วมกันดูแลรักษาพื้นที่อย่างต่อเนื่อง ทยอยเก็บเล็ก เก็บน้อย กำจัดผักตบชวาด้วยตัวเราอย่างสม่ำเสมอ และต้องไม่ทิ้งขยะลงในแหล่งน้ำ และรณรงค์สร้างจิตสำนึก สร้างพลังภาคีเครือข่ายในการช่วยกันดูแลรักษาอย่างต่อเนื่อง เพื่อทำให้สภาพแวดล้อมเหมาะสม มีสถานที่ที่สวยงาม และอุดมสมบูรณ์ไปด้วยระบบนิเวศที่ดี อันจะส่งผลทำให้มีคุณภาพชีวิตที่ดีอย่างยั่งยืนต่อไป" ผวจ.ชัยนาท กล่าว
วันอาทิตย์ที่ 19 กุมภาพันธ์ 2566
ดีอีเอสหารือแนวทางการดำเนินงานจัดตั้งศูนย์ข้อมูลน้ำจังหวัดพัทลุง
ดีอีเอสหารือแนวทางการดำเนินงานจัดตั้งศูนย์ข้อมูลน้ำจังหวัดพัทลุง
(วันนี้) 18ก.พ. 66 –ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยนางสาวสุกันยาณียะวิญชาญผู้ตรวจราชการกระทรวงดีอีเอส,ผู้อำนวยการศูนย์อุตุนิยมวิทยาภาคใต้ฝั่งตะวันออก,สถิติจังหวัดพัทลุง,ผู้อำนวยการสถานีอุตุนิยมวิทยาพัทลุง,โทรคมนาคมจังหวัดพัทลุง,ผู้แทนสำนักงานขับเคลื่อนการปฏิรูปประเทศยุทธศาสตร์ชาติและการสร้างความสามัคคีปรองดอง(ป.ย.ป.)ร่วมประชุมหารือกับผู้บริหารสถาบันสารสนเทศทรัพยากรน้ำ(องค์การมหาชน)และหัวหน้าหน่วยงานท้องถิ่นที่เกี่ยวข้องเพื่อหารือแนวทางการดำเนินงานจัดตั้งศูนย์ข้อมูลน้ำจังหวัดพัทลุงการขับเคลื่อนการพัฒนาและประยุกต์ใช้ข้อมูลสารสนเทศบริหารจัดการทรัพยากรน้ำภายใต้BCG Modelในพื้นที่ลุ่มน้ำทะเลสาบสงขลาและการบริหารจัดการน้ำชุมชนลุ่มน้ำทะเลน้อยจังหวัดพัทลุงพร้อมทั้งลงพื้นที่ศึกษาดูงานการจัดการน้ำชุมชนตามแนวพระราชดำริ2จุดจุดแรกที่ตัวอย่างแปลงเกษตรตามแนวทฤษฎีใหม่ต.ป่าพะยอมอ.ป่าพะยอมและจุดที่2การฟื้นฟูและป้องกันไฟป่าพรุควนเคร็งต.ทะเลน้อยอ.ควนขนุนซึ่งกระทรวงดีอีเอสสามารถสนับสนุนด้านการเชื่อมโยงข้อมูลและได้มอบหมายสถิติจังหวัดพัทลุงร่วมมือกับหน่วยงานภายใต้สังกัดกระทรวงฯในพื้นที่พิจารณาให้การสนับสนุนด้านสถิติข้อมูลที่สำคัญในมิติต่างๆโดยเฉพาะด้านภาคการเกษตรเพื่อเป็นฐานข้อมูลการขับเคลื่อนGDPของจังหวัดพัทลุงต่อไปณจังหวัดพัทลุง
__________________
วันอาทิตย์ที่ 19 กุมภาพันธ์ 2566
ไทยพร้อมร่วมมือสมาชิกเอเปคสร้างความเข้มแข็งระบบสุขภาพภูมิภาคเอเชีย - แปซิฟิก
รองปลัดกระทรวงสาธารณสุข เป็นประธานการประชุมคณะทำงานด้านสุขภาพของเอเปค ที่สหรัฐอเมริกา มุ่งเสริมสร้างความเข้มแข็งของระบบสุขภาพเพื่อพร้อมรับมือกับโรคระบาด และการสร้างความเท่าเทียมในการเข้าถึงวัคซีนและบริการสุขภาพของภูมิภาคเอเชีย - แปซิฟิก
รองปลัดกระทรวงสาธารณสุข เป็นประธานการประชุมคณะทำงานด้านสุขภาพของเอเปค ที่สหรัฐอเมริกา มุ่งเสริมสร้างความเข้มแข็งของระบบสุขภาพเพื่อพร้อมรับมือกับโรคระบาด และการสร้างความเท่าเทียมในการเข้าถึงวัคซีนและบริการสุขภาพของภูมิภาคเอเชีย - แปซิฟิก
นายแพทย์ณรงค์ อภิกุลวณิช รองปลัดกระทรวงสาธารณสุข เปิดเผยว่า วันที่ 18 กุมภาพันธ์ 2566 ที่ผ่านมาได้ทำหน้าที่เป็นประธานการประชุมคณะทำงานด้านสุขภาพของเอเปค (APEC Health Working Group) ซึ่งปีนี้สหรัฐอเมริกาเป็นเจ้าภาพจัดการประชุม ระหว่างวันที่ 18-20 กุมภาพันธ์ 2566 ณ เมืองปาล์มสปริงส์รัฐแคลิฟอร์เนีย สหรัฐอเมริกา โดยมีสมาชิกเขตเศรษฐกิจเอเปคเข้าร่วมประชุมทั้งหมด 21 เขตเศรษฐกิจ รวมทั้งไทยภายใต้หัวข้อหลัก ”Creating a resilient and sustainable future for all” หรือ การสร้างอนาคตที่มีความยืดหยุ่นและยั่งยืนสำหรับทุกคน โดยเน้นการสร้างความเชื่อมโยง นวัตกรรมและความครอบคลุม มีวาระการประชุมครั้งนี้มากกว่า20 วาระ และมีวาระการประชุมที่สำคัญคือ การพิจารณาแผนการดำเนินงานของคณะทำงานปี ค.ศ. 2030 การสร้างความเชื่อมั่นในวัคซีน การเสริมสร้างความเข้มแข็งของระบบสุขภาพให้พร้อมรับมือกับโรคระบาด และการนำเทคโนโลยีมาแก้ปัญหาสุขภาพของภูมิภาคเอเชีย - แปซิฟิก ซึ่งผู้แทนไทยได้แลกเปลี่ยนประสบการณ์ของไทยในการแก้ไขปัญหาสุขภาพในประเด็นดังกล่าวกับที่ประชุมและแสดงความพร้อมในการทำงานร่วมกับทุกเขตเศรษฐกิจเพื่อพัฒนาสุขภาพของประชาชนของเอเชีย - แปซิฟิก
“ได้ใช้โอกาสที่ประเทศไทยทำหน้าที่เป็นประธานของคณะทำงานด้านสุขภาพของเอเปคครั้งนี้ ผลักดันให้เขตเศรษฐกิจมีความร่วมมือกันอย่างใกล้ชิดมากขึ้นในการสร้างเสริมความเข้มแข็งของระบบสุขภาพของภูมิภาคเอเชีย - แปซิฟิกให้พร้อมรับกับภาวะฉุกเฉินด้านสุขภาพ และทำงานร่วมกับภาคส่วนต่างๆ ให้เข้มแข็งยิ่งขึ้น โดยต่อยอดจากเป้าหมายกรุงเทพว่าด้วยเศรษฐกิจBCG และการสร้างความสมดุลระหว่างสุขภาพและเศรษฐกิจซึ่งเป็นผลลัพธ์สำคัญของการประชุมที่ไทยเป็นเจ้าภาพในปีที่ผ่านมา” นายแพทย์ณรงค์กล่าว
ทั้งนี้ การประชุมคณะทำงานด้านสุขภาพของเอเปค จัดขึ้นเป็นประจำทุกปี ปีละ 2 ครั้ง ในเดือนกุมภาพันธ์ระหว่างการประชุมเจ้าหน้าที่อาวุโสเอเปคช่วงที่ 1 (SOM 1) และในเดือนสิงหาคมระหว่างการประชุมของเจ้าหน้าที่อาวุโสในช่วงที่ 3 (SOM 3) ซึ่งประเทศไทย นายแพทย์ณรงค์ อภิกุลวณิช รองปลัดกระทรวงสาธารณสุข ได้รับการคัดเลือกเป็นประธานของคณะทำงานด้านสุขภาพเอเปค มีวาระ 2 ปี (ค.ศ. 2022-2023)
*********************************************** 19 กุมภาพันธ์2566
วันอาทิตย์ที่ 19 กุมภาพันธ์ 2566
กรมเจ้าท่า คุมเข้มความปลอดภัยทางน้ำ กำชับนักท่องเที่ยวต้องสวมเสื้อชูชีพก่อนออกเรือ เพื่อความปลอดภัย
...
กรมเจ้าท่า คุมเข้มความปลอดภัยทางน้ำ กำชับนักท่องเที่ยวต้องสวมเสื้อชูชีพก่อนออกเรือ เพื่อความปลอดภัย
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กำกับ และอำนวยความสะดวกและความปลอดภัยทางน้ำแก่ประชาชนและนักท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่าได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) กำกับ ดูแล ตรวจตราความปลอดภัยทางน้ำ เน้นย้ำประชาชนและนักท่องเที่ยวต้องสวมใส่เสื้อชูชีพขณะเดินทางทางน้ำตลอดเวลา โดยเฉพาะอย่างยิ่งช่วงวันหยุดที่จะมีการใช้บริการเรือโดยสารและเรือท่องเที่ยวไปตามแหล่งท่องเที่ยวต่าง ๆ อย่างหนาแน่น โดยในส่วนของการท่องเที่ยวในภูมิภาคที่ 3 และ 7 ได้มีการกำกับดูแล ควบคุม คุมเข้มความปลอดภัยแก่ประชาชนและนักท่องเที่ยว ดังนี้
สำนักงานเจ้าท่าภูมิภาคที่ 3 ได้จัดชุดตรวจการณ์ เพื่อลงตรวจสอบเรือบรรทุกคนโดยสารในพื้นที่ตลาดน้ำดำเนินสะดวก จำนวน 22 ท่าเรือ เรือ 228 ลำ โดยตรวจสอบเอกสารประจำเรือ สภาพตัวเรือต้องมีความแข็งแรง ปลอดภัย อุปกรณ์ประจำเรือ เสื้อชูชีพ ครบถ้วน ถูกต้อง ผู้ควบคุมเรือมีหนังสือรับรองความรู้ความสามารถตามระเบียบฯ รวมทั้งประชาสัมพันธ์ให้ความรู้ด้านความปลอดภัยในการบริการนักท่องเที่ยว ทั้งนี้ ได้ตรวจพบผู้กระทำความผิดจำนวน 9 ราย คิดเป็นร้อยละ 3.9 ของจำนวนเรือที่ตรวจ พร้อมกันนี้ได้ดำเนินการตามกฎหมายเน้นย้ำให้ทุกสาขาในเขตพื้นที่ของ จภ.3 ที่มีแหล่งท่องเที่ยวทางน้ำ ประชาสัมพันธ์ให้ผู้ประกอบการเรือโดยสาร และผู้ควบคุมเรือปฏิบัติตามมาตรการความปลอดภัยอย่างเคร่งครัด
สำนักงานเจ้าท่าภูมิภาคที่ 7 ได้จัดชุดตรวจการณ์ออกตรวจตราความปลอดภัยทางน้ำ บริเวณท่าเรือสำคัญต่าง ๆ ที่มีประชาชนและนักท่องเที่ยวใช้บริการจำนวนมาก อาทิ
- ท่าเรือวัดพระธาตุหล้าหนอง เรือโดยสาร จำนวน 7 ลำ 61 เที่ยว ผู้โดยสาร 197 คน
- ท่าเรือเทศบาลตำบลบึงโขงหลง เรือโดยสาร จำนวน 115 ลำ เที่ยวไป 75 เที่ยว ผู้โดยสาร 645 คน
- ท่าเรือทะเลบัวแดง เรือโดยสาร จำนวน 54 ลำ 82 เที่ยว ผู้โดยสาร 1048 คน
- ท่าเรือด่านศุลกากรบึงกาฬ เรือโดยสาร จำนวน 6 ลำ ไม่มีผู้ใช้บริการ
- ท่าเรือศุลกากรปากชม เรือโดยสาร จำนวน 5 ลำเที่ยวไป 3 เที่ยว ผู้โดยสาร 15 คน เที่ยวกลับ 5 เที่ยว ผู้โดยสาร 42 คน
- ท่าเทียบเรือและโดยสารเทศบาลนครพนม อำเภอเมืองนครพนม จังหวัดนครพนม โดยสารขาเข้า 16 เที่ยว 499 คน โดยสารขาออก 14 เที่ยว จำนวนผู้โดยสาร 361 คน
รักษาการอธิบดีกรมเจ้าท่า กล่าวเพิ่มเติมว่า จากมาตรการด้านความปลอดภัยทางน้ำ กรมเจ้าท่า กระทรวงคมนาคม ได้จัดเรือตรวจการณ์พร้อมเจ้าหน้าที่ ออกตรวจตรา อำนวยความสะดวก ความปลอดภัยทางน้ำ อย่างเคร่งครัด โดยเรือต้องมีอุปกรณ์ความปลอดภัยประจำเรือครบถ้วน ผู้ควบคุมเรือโดยสารต้องมีความพร้อมไม่เสพติดของมึนเมา ท่าเรือต้องปลอดภัยมีอุปกรณ์ประจำท่าเรือ อาทิ พวงชูชีพ พร้อมระบุจำนวนผู้โดยสาร มีการประชาสัมพันธ์การสวมใส่เสื้อชูชีพ และให้ปฏิบัติตามคำแนะนำของเจ้าหน้าที่ประจำท่าเรืออย่างเคร่งครัด เพื่อความปลอดภัย ทั้งนี้ หากพบเห็นความไม่ปลอดภัยทางน้ำ สามารถแจ้งสายด่วนกรมเจ้าท่า 1199 ตลอด 24 ชั่วโมง
วันอาทิตย์ที่ 19 กุมภาพันธ์ 2566
19/02/2566
โฆษกรัฐบาลเผย นายกฯ ให้ความสำคัญและผลักดันผลประโยชน์ทางเศรษฐกิจไทยและอาเซียน ตั้งเป้าเศรษฐกิจอาเซียนเติบโตอย่างรวดเร็ว ครอบคลุม และยั่งยืน
โฆษกรัฐบาลเผย นายกฯ ให้ความสำคัญและผลักดันผลประโยชน์ทางเศรษฐกิจไทยและอาเซียน ตั้งเป้าเศรษฐกิจอาเซียนเติบโตอย่างรวดเร็ว ครอบคลุม และยั่งยืน
วันที่ 19 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบประเด็นเรื่องการประชุมเจ้าหน้าที่อาวุโสด้านเศรษฐกิจอาเซียน (Senior Economic Officials Meeting: SEOM) ที่ผ่านมา ณ เมืองเซอมารัง สาธารณรัฐอินโดนีเซีย ซึ่งในปีนี้เน้นย้ำถึงประเด็น “บทบาทอาเซียนที่มีความสำคัญในฐานะศูนย์กลางการเจริญเติบโต (ASEAN Matters: Epicentrum of Growth)” และตั้งเป้าให้เศรษฐกิจอาเซียนเติบโตอย่างรวดเร็ว ครอบคลุม และยั่งยืน
โฆษกประจำสำนักนายกรัฐมนตรีกล่าวเพิ่มเติมว่า ในการประชุมครั้งนี้ ได้พิจารณาประเด็นสำคัญด้านเศรษฐกิจ เช่น การเร่งติดตามความคืบหน้าในการเจรจายกระดับความตกลงการค้าเสรี (FTA) ความตกลงการค้าสินค้าอาเซียน (ASEAN Trade in Goods Agreement: ATIGA) ระหว่าง อาเซียน-แคนาดา ซึ่งจะสามารถสรุปผลได้ในปี 2567 ความตกลงการค้าสินค้าอาเซียน-จีน และ ความตกลงการค้าสินค้าอาเซียน-อินเดีย ซึ่งตั้งเป้าสรุปผลในปี 2568 ความตกลงการค้าสินค้าออสเตรเลีย-นิวซีแลนด์ ซึ่งจะมีการลงนามพิธีสารแก้ไขความตกลงในปีนี้ โดยจะเป็นความตกลงฉบับที่ 3 ของไทย ที่สามารถใช้รูปแบบการรับรองถิ่นกำเนิดสินค้าด้วยตนเอง เพิ่มเติมจากความตกลง ATIGA และ RCEP ที่ใช้อยู่ในปัจจุบัน ตลอดจน ได้พิจารณาผลักดันประเด็นในการอำนวยความสะดวกต่าง ๆ ได้แก่ การจัดตั้งสำนักเลขาธิการ RCEP เพื่อกำกับดูแลภายใต้ข้อตกลง RCEP การจัดทำกรอบการอำนวยความสะดวกด้านการบริการของอาเซียน เช่น การนำหนังสือรับรองถิ่นกำเนิดสินค้า e-Form D มาใช้อย่างเต็มรูปแบบผ่านระบบ ASEAN Single Window (ASW) อำนวยความสะดวกทางการค้า ลดต้นทุนทางธุรกิจ ส่งเสริมการค้าดิจิทัลข้ามพรมแดน และส่งเสริมการใช้ e-Form D เพิ่มขึ้น โดยปัจจุบัน ATIGA e-Form D มีอัตราการใช้อยู่ที่ 89.6% นอกจากนี้ ที่ประชุมยังได้ผลักดันประเด็น การเชื่อมโยงห่วงโซ่อุปทาน การสร้างขีดความสามารถทางการแข่งขันของ MSMEs การเปลี่ยนผ่านสู่ดิจิทัล การพัฒนาที่ยั่งยืน การลดกำแพงภาษี ระหว่างภูมิภาค รวมถึงขยายความสัมพันธ์กับประเทศนอกภูมิภาค
“นายกรัฐมนตรีมุ่งมั่นที่จะใช้ทุกความร่วมมือระหว่างประเทศให้เกิดโอกาส และประโยชน์สูงสุด พร้อมผลักดัน และสนับสนุนในประเด็นทางเศรษฐกิจที่เป็นประโยชน์ร่วมกัน ทั้งต่อไทย และภูมิภาค เพื่อกระตุ้นกิจกรรมเศรษฐกิจในตลาด ส่งผลถึงการฟื้นตัวทางเศรษฐกิจในประเทศ” นายอนุชาฯ กล่าว
วันอาทิตย์ที่ 19 กุมภาพันธ์ 2566
ดีอีเอส ร่วมประชุม APEC TELWG 66 ที่สหรัฐอเมริกา
ดีอีเอส ร่วมประชุม APEC TELWG 66 ที่สหรัฐอเมริกา
(วันที่18กุมภาพันธ์66)นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะหัวหน้าคณะผู้แทนไทยเข้าร่วมการประชุมThe 66th APEC Telecommunications and Information Working Group (APECTELWG 66)เพื่อร่วมแลกเปลี่ยนข้อมูลที่เป็นประโยชน์ต่อการพัฒนาเทคโนโลยีดิจิทัลและโทรคมนาคมร่วมกันในอนาคตพร้อมนำเสนอความก้าวหน้าเกี่ยวกับการพัฒนานโยบายการกำกับดูแลและการดำเนินงานโครงการที่เกี่ยวข้องกับด้านดิจิทัลของไทยประกอบด้วย(1)โครงสร้างพื้นฐานด้านดิจิทัล(โครงการพัฒนาระบบคลาวด์กลางภาครัฐโครงการเน็ตประชารัฐโครงการASEAN Digital Hubการพัฒนา5GเมืองอัจฉริยะและโครงการThailand Digital Valley) (2)ศูนย์ต่อต้านข่าวปลอมการป้องกันปัญหาCall CenterและSMSหลอกลวงและพัฒนาการด้านความมั่นคงปลอดภัยไซเบอร์และ(3)การพัฒนาศักยภาพบุคลากร(การจัดตั้งสถาบันส่งเสริมการวิเคราะห์และบริหารข้อมูลขนาดใหญ่ภาครัฐและการอบรมด้านทักษะไอซีที)ณเมืองปาล์มสปริงส์มลรัฐแคลิฟอร์เนียสหรัฐอเมริการะหว่างวันที่18 – 21กุมภาพันธ์2566
_________________
วันอาทิตย์ที่ 19 กุมภาพันธ์ 2566
19/02/2566
“ธนกร” เผย คนนครศรีฯ สุดปลื้ม นายกฯ เตรียมลงพื้นที่ติดตามโครงการในพื้นที่ พร้อมลุยแก้ปัญหาน้ำท่วมซ้ำซาก และการบริหารจัดการน้ำให้
“ธนกร” เผย คนนครศรีฯ สุดปลื้ม นายกฯ เตรียมลงพื้นที่ติดตามโครงการในพื้นที่ พร้อมลุยแก้ปัญหาน้ำท่วมซ้ำซาก และการบริหารจัดการน้ำให้ เชื่อได้รับฟังต้นตอปัญหาจากปากชาวบ้าน จะช่วยให้วางแนวทางแก้ปัญหาอย่างยั่งยืนได้แน่นอน
วันที่ 19 กุมภาพันธ์ 2566 นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะลงพื้นที่จังหวัดนครศรีธรรมราช ในวันที่ 20 ก.พ. เพื่อติดตามผลการดำเนินงานตามนโยบายของรัฐบาล รวมถึงข้อสั่งการต่าง ๆ ในการแก้ไขปัญหาพื้นที่ประสบอุทกภัยซ้ำซาก และการบริหารจัดการน้ำ ซึ่งทันทีที่พี่น้องชาวนครศรีธรรมราชทราบข่าว ต่างสื่อสารผ่านตนในช่องทางต่าง ๆ ในฐานะที่ตนก็เป็นลูกหลานคนนครศรีธรรมราชเช่นกันว่า ในวันดังกล่าวจะเดินทางไปต้อนรับท่านนายกฯ ด้วย เพราะดีใจที่ท่านนายกฯ มองเห็นถึงความเดือดร้อน และให้ความสำคัญกับพี่น้องชาวนครศรีธรรมราช ที่ต้องทนทุกข์กับปัญหาน้ำท่วมซ้ำซากมาอย่างยาวนาน แม้ว่ารัฐบาลที่ผ่าน ๆ มาอาจจะให้ความช่วยเหลือบ้าง แต่ก็น้อยครั้งมากที่จะลงมารับฟังปัญหาจากปากของชาวบ้านด้วยตัวเองแบบนี้ เชื่อว่ารัฐบาลจะได้ทราบถึงต้นตอของปัญหาที่แท้จริง เพื่อที่จะสามารถวางแนวทางแก้ไขปัญหาได้อย่างยั่งยืนต่อไป ไม่ว่าจะเป็นแผนระยะสั้นหรือระยะยาวก็ตาม
“การลงพื้นที่จังหวัดนครศรีธรรมราชของท่านนายกฯ ครั้งนี้ เป็นการแสดงให้พี่น้องชาวนครศรีธรรมราชได้เห็นว่า ความทุกข์ของคนนครศรีฯ ที่ต้องเจอกับปัญหาน้ำท่วมซ้ำซากนั้น จะได้รับการแก้ไขโดยเร็วที่สุดอย่างแน่นอน เหมือนกับที่ท่านนายกฯ มักพูดเสมอว่า ปัญหาของพี่น้องประชาชน รัฐบาลต้องเข้าไปแก้ไขโดยเร็วที่สุดเท่าที่กฎหมายเอื้ออำนวยให้ นอกจากนี้ ยังจะเป็นการรับฟังความต้องการของพี่น้องคนใต้ด้วยว่า ต้องการให้รัฐบาลวางโครงสร้างพื้นฐาน และสนับสนุนงบประมาณเพื่อช่วยเหลือและบรรเทาความเดือดร้อนให้กับพี่น้องอย่างไรอีกด้วย” นายธนกร กล่าว
วันพฤหัสบดีที่ 9 กุมภาพันธ์ 2566
รองปลัดดีอีเอส ประชุมหารือ “Traffy Fondue”
รองปลัดดีอีเอส ประชุมหารือ “Traffy Fondue”
วันนี้ (9 ก.พ.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือการส่งเสริมการใช้ระบบรับเรื่องร้องทุกข์ “Traffy Fondue” (ทราฟฟี่ ฟองดูว์) ของประชาชน โดยมีผู้แทนจาก กระทรวงมหาดไทย สำนักงานปลัดสำนักนายกรัฐมนตรี สวทช. บริษัทโทรคมนาคมแห่งชาติ ร่วมประชุม ณ ห้องประชุม 801 ชั้น 8 สป.ดศ.
__________________
วันพฤหัสบดีที่ 9 กุมภาพันธ์ 2566
รองปลัดดีอีเอส เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566
รองปลัดดีอีเอส เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566
วันนี้ (9 ก.พ. 66) ดร.ณัฐพล ณัฐฏสมบูรณ์ รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมคณะกรรมการป้องกันและบรรเทาสาธารณภัยแห่งชาติ ครั้งที่ 1/2566 โดยมี พล.อ. ประวิตร วงษ์สุวรรณ รองนายกรัฐมนตรี เป็นประธานการประชุม ณ ห้องประชุม 1 ปภ. อาคาร 3 ชั้น 5 กรมป้องกันบรรเทาสาธารณภัย
_________________
วันพฤหัสบดีที่ 9 กุมภาพันธ์ 2566
“เอนก” ชู วชช.ธงนำการอุดมศึกษาไทย สร้างโอกาสทางการศึกษาเพื่อคนยากไร้และกลุ่มชาติพันธุ์ ให้สามารถประกอบอาชีพหรือต่อยอดได้ทันที
“เอนก” ชู วชช.ธงนำการอุดมศึกษาไทย สร้างโอกาสทางการศึกษาเพื่อคนยากไร้และกลุ่มชาติพันธุ์ ให้สามารถประกอบอาชีพหรือต่อยอดได้ทันที
เมื่อวันที่ 25 ม.ค. ศ.(พิเศษ) ดร.เอนก เหล่าธรรมทัศน์ รมว. การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดสัมมนา เรื่อง “วิทยาลัยชุมชน สถาบันอุดมศึกษา สร้างโอกาสแก่ชุมชน” โดยมี ดร.ลัทธจิตร มีรักษ์ ผู้ช่วย รมว.อว. นายสัมพันธ์ เย็นสำราญ ที่ปรึกษา รมว.อว. ดร.สิริกร มณีรินทร์ นายกสภาสถาบันวิทยาลัยชุมชน (วชช.) และผู้บริหาร วชช. ทั่วประเทศเข้าร่วม ที่ห้องแถลงข่าว อาคารพระจอมเกล้า สำนักงานปลัด อว.
ศ.(พิเศษ) ดร.เอนก กล่าวว่า สถาบันวิทยาลัยชุมชน หรือ วชช.เป็นสถาบันอุดมศึกษาเพื่อการพัฒนาเชิงพื้นที่ที่ตอบโจทย์นโยบายสำคัญ ๆ ของกระทรวง อว. โดยเฉพาะการสร้างโอกาสให้คนยากไร้ คนชายขอบ เพราะมีการจัดการศึกษาและหลักสูตรในภาพรวมที่สามารถนำไปประกอบอาชีพได้ทันทีหรือนำไปต่อยอดเพื่อศึกษาต่อในระดับที่สูงขึ้นได้ วชช.จึงเป็นสถาบันที่เปิดโอกาสให้กับประชาชนทุกเพศทุกวัยได้เรียนรู้ตลอดชีวิตที่กระจายอยู่ทั่วประเทศ และทำให้คน 10% ที่มีฐานะยากจนในระดับล่างสุด รวมถึงกลุ่มชาติพันธุ์ต่างๆ ให้ได้รับการศึกษา เพื่อสร้างงานสร้างรายได้ให้กับผู้ที่ยากไร้ที่สุด ด้วยมีหลักคิดคือ การเป็นสถาบันการศึกษาที่ช่วยคนด้อยโอกาส ซึ่งปัจจุบันได้กลายเป็นหลักคิดที่เป็นหนึ่งในเป้าประสงค์ของการจัดการและปฏิรูปอุดมศึกษา ที่มีการเรียนการสอนที่เน้นการปฏิบัติ มีการนำเอาคนคนเก่ง มีความรู้จริง มีความสามารถมาสอน โดยไม่จำเป็นต้องมีวุฒิหรือมีปริญญาหรือตำแหน่งทางวิชาการ ซึ่งนับเป็นการยกย่องภูมิปัญญาท้องถิ่น เชิดชูผู้ปฏิบัติงานได้จริง และแสดงให้เห็นว่าความรู้เกิดนอกมหาวิทยาลัยได้ เกิดจากการทำงานและจากชุมชน ทำให้ทุกวันนี้มหาวิทยาลัยต้องไปเรียนรู้จาก วชช. ในเรื่องนี้ เรียกได้ว่า เป็นการกลับขั้วครั้งใหญ่ของการอุดมศึกษา โดยมี วชช.เป็นหน่วยนำด้านการจัดการศึกษาเพื่อกลุ่มคนที่ขาดโอกาสในสังคมเพื่อลดความเหลื่อมล้ำได้อย่างแท้จริง
“วชช. จะเป็นธงนำของการอุดมศึกษาไทยในการสร้างโอกาสให้ชุมชน มุ่งผลิตหลักสูตรที่ตอบโจทย์ชุมชนและคนในพื้นที่ โดยร่วมทำงานกับ “ธัชภูมิ” ที่ อว.เพิ่งจัดตั้งขึ้นมาเพื่อสังเคราะห์ความรู้ในเชิงพื้นที่และให้ทุนวิจัยเรื่องชุมชนท้องถิ่น ซึ่งจะเป็นกำลังสำคัญที่ช่วยสนับสนุนการทำงานของ วชช. ต่อไปในอนาคต” รมว.อว.กล่าว
ด้าน ดร.สิริกร กล่าวว่า วชช. มีหลักสูตรที่ตอบโจทย์การพัฒนาศักยภาพในแต่ละพื้นที่ที่มีอัตลักษณ์แตกต่างกันในแต่ละภูมิภาค หลักสูตรมีความหลากหลาย เช่น หลักสูตรอนุปริญญา หลักสูตรประกาศนียบัตร หลักสูตร ปวส. หลักสูตร ปวช. มีผู้เรียนจำนวน 16,774 คน และหลักสูตรฝึกอบรม โดยเฉพาะหลักสูตร Nondegree มีผู้เรียนจำนวน 61,234 คน และยังมีแนวโน้มของผู้เรียนเพิ่มขึ้นเป็นลำดับในทุกหลักสูตร โดยสามารถแก้ไขปัญหาความยากจน ลดความเหลื่อมล้ำให้ผู้ที่มีฐานะยากจน 10% ล่าง ชนกลุ่มชาติพันธุ์ ให้เข้าถึงการศึกษา พัฒนาอาชีพ พัฒนาคุณภาพชีวิตและยกระดับรายได้ ด้วยทุนการศึกษาจากแหล่งทุนกว่า 939 ทุน นอกจากนี้ ยังมีโครงการวิจัยแก้ไขปัญหาความยากจน ใน 4 จังหวัด ได้แก่ แม่ฮ่องสอน ชัยนาท มุกดาหาร และยโสธร โดยใช้กระบวนการค้นหาคนจน จัดทำโมเดลแก้จน การยกระดับรายได้ บรรจุโมเดลแก้จนในแผนพัฒนาจังหวัด และส่งต่อนักศึกษาเข้าโครงการกองทุนเพื่อความเสมอภาคทางการศึกษา (กสศ.) รวมถึงสืบสานงานศิลป์ “ช่างศิลป์ท้องถิ่น” ใน 14 วิทยาลัยชุมชน เพื่อผลักดันให้ทุนทางวัฒนธรรมท้องถิ่น เป็นกลไกในการขับเคลื่อนเศรษฐกิจของประเทศ
วันพฤหัสบดีที่ 9 กุมภาพันธ์ 2566
ทูตซาอุดีอาระเบียเข้าพบ รมว.อว. แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม
ทูตซาอุดีอาระเบียเข้าพบ รมว.อว. แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม
กระทรวงการอุดมศึกษา วิทยาศาสตร์ วิจัยและนวัตกรรม (อว. )เร่งสานสัมพันธ์และผลักดันความเร่งมือด้านการปฏิรูปการอุดมศึกษา วิทยาศาสตร์ วิจัยและนวัตกรรม (อววน.)กับราชอาณาจักรซาอุดีอาระเบียในเชิงรุก โดยศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวง อว. และศ.ดร.นพ.สิริฤกษ์ ทรงศิวิไลปลัดกระทรวง อว. ได้มีการประชุมหารือร่วมกันและเป็นเจ้าภาพเลี้ยงอาหารกลางวันต้อนรับนายอับดุลเราะห์มาน บิน อับดุลอะซีซ อัลซุฮัยบานี (H.E. Mr. Abdulrahman A. Alsuhaibani)เอกอัครราชทูตวิสามัญผู้มีอำนาจเต็มแห่งราชอาณาจักรซาอุดีอาระเบียประจำประเทศไทยในโอกาสการเข้ารับตำแหน่งใหม่ เมื่อวันที่ 25 มกราคม 2566
ทั้งสองฝ่ายได้แลกเปลี่ยนข้อคิดเห็นในการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรมของทั้งสองประเทศให้มีความเข้มแข็งยิ่งขึ้น โดยกระทรวง อว. ได้เชิญให้เอกอัครราชทูตซาอุดีอาระเบีย เข้าเยี่ยมชมมหาวิทยาลัยและสถาบันวิจัยในสังกัดกระทรวง อว. ในภาคเหนือและภาคใต้ เพื่อให้ได้รับทราบข้อมูลที่ชัดเจนและนำไปเผยแพร่ประชาสัมพันธ์ เชิญชวนให้สถาบันอุดมศึกษา หน่วยงานวิจัย และภาคเอกชนของประเทศซาอุดีอาระเบียมาขยายความร่วมมือกับหน่วยงานไทยต่อไป
ในโอกาสนี้ เอกอัครราชทูตซาอุดีอาระเบียได้แสดงความขอบคุณและตอบรับที่จะไปลงพื้นที่ตามคำเชิญของรัฐมนตรีว่าการกระทรวง อว. และยังได้เรียนเชิญรัฐมนตรีว่าการกระทรวง อว. ให้นำคณะผู้บริหารกระทรวง อว. เดินทางไปเยี่ยมชมสถาบัน อุดมศึกษาและหน่วยงานของซาอุดีอาระเบียเช่นเดียวกัน เพื่อตอกย้ำถึงสายสัมพันธ์ของทั้งสองประเทศให้แน่นแฟ้นยิ่งขึ้น
วันพฤหัสบดีที่ 9 กุมภาพันธ์ 2566
ปลัด สธ. ลงพื้นที่ จ.ราชบุรี ติดตามการดำเนินงานด้านการแพทย์และสาธารณสุข รพ.บ้านโป่งและเหตุเพลิงไหม้ รพ.ดำเนินสะดวก
ปลัดกระทรวงสาธารณสุข ลงพื้นที่จังหวัดราชบุรีติดตามการดำเนินงานด้านการแพทย์และสาธารณสุขโรงพยาบาลบ้านโป่ง และติดตามเหตุเพลิงไหม้ ห้องฉุกเฉิน โรงพยาบาลดำเนินสะดวก โดยปรับใช้พื้นที่หอผู้ป่วยอายุรกรรมชายเป็นจุดให้บริการฉุกเฉินแทน รองรับผู้ป่วยได้ตามปกติ
วันนี้ (9 กุมภาพันธ์ 2566) ที่จังหวัดราชบุรี นายแพทย์โอภาส การย์กวินพงศ์ ปลัดกระทรวงสาธารณสุข พร้อมคณะ ลงพื้นที่โรงพยาบาลบ้านโป่ง และโรงพยาบาลดำเนินสะดวก เพื่อติดตามความก้าวหน้าการดำเนินงานตามนโยบายสำคัญของกระทรวงสาธารณสุข โดยที่โรงพยาบาลบ้านโป่ง ซึ่งมีแพทย์เฉพาะทางหลายสาขา มีเครื่องมือและอุปกรณ์ทางการแพทย์ที่ทันสมัย ได้วางแผนการพัฒนาระบบบริการต่อเนื่อง 5 ปี โดยปี 2566 จะให้บริการผ่าตัดส่องกล้อง ขยายหอผู้ป่วยจิตเวช เพิ่มเตียงผู้ป่วยโรคหลอดเลือดสมอง ทำการผ่าตัดด้านสมอง และจัดคลินิกผู้สูงอายุคุณภาพ ปี 2567 เปิดศูนย์ผ่าตัดเส้นเลือด ศูนย์ทารกแรกเกิดวิกฤต ปี 2568 จัดสร้างอาคารสนับสนุนบริการและหอพักบุคลากร ปี 2569 ให้บริการห้องไอซียูสำหรับผู้ป่วยโรคหลอดเลือดสมองและผ่าตัดสมอง และในปี 2570จะขยายอาคารผู้ป่วยในและห้องผ่าตัด และเป็นศูนย์ผ่าตัดส่องกล้อง สำหรับการให้บริการบำบัดรักษาผู้ป่วยยาเสพติดตามนโยบายเร่งด่วนของรัฐบาล ได้ปรับอาคารหอผู้ป่วยอนุสรณ์ 45 ปี บริเวณชั้น 2 เป็นหอผู้ป่วยจิตเวชและยาเสพติดรับส่งต่อไปยังโรงพยาบาลราชบุรี และสถาบันกัลยาณ์ราชนครินทร์ เปิดบริการตั้งแต่วันที่ 9 มกราคม 2566 ที่ผ่านมา มีผู้ป่วยจำนวน 5 ราย พร้อมทั้งได้ส่งบุคลากรและเจ้าหน้าที่เข้ารับการอบรมต่อเนื่อง เพื่อรองรับการขยายบริการต่อไป
สำหรับการลงพื้นที่ติดตามสถานการณ์เหตุเพลิงไหม้ ห้องอุบัติเหตุฉุกเฉิน โรงพยาบาลดำเนินสะดวก ได้รับรายงานอุปกรณ์เกิดความเสียหาย เช่น เครื่องอัลตร้าซาวน์ เครื่องปั๊มหัวใจอัตโนมัติ (Auto CPR )คาดว่าสาเหตุเกิดจากตัวอุปกรณ์ ส่วนโครงสร้างอาคารไม่ได้รับผลกระทบ โรงพยาบาลในเขตสุขภาพที่ 5 ได้จัดส่งเครื่องมืออุปกรณ์มาช่วยเหลือทำให้สามารถรองรับผู้ป่วยได้ตามปกติ ขณะนี้ปรับพื้นที่หอผู้ป่วยอายุรกรรมชายเป็นจุดให้บริการห้องฉุกเฉินชั่วคราว ไม่กระทบบริการประชาชน ส่วนยาและเวชภัณฑ์ ครุภัณฑ์ทางการแพทย์ วัสดุการแพทย์ต่างๆยังมีเพียงพอให้บริการ ทั้งนี้ ได้กำชับทีมสุขภาพจิตดูแลและให้กำลังใจเจ้าหน้าที่ โดยเฉพาะผู้ที่อยู่ในที่เกิดเหตุ พร้อมเน้นซ้อมแผนเผชิญเหตุ จัดทำคู่มือเพื่อป้องกันการเกิดเหตุในอนาคต
“จากที่ได้รับทราบข้อมูล ทำให้เห็นถึงความตั้งใจและการปฏิบัติงานที่มุ่งมั่นของเขตสุขภาพที่ 5 ทั้งผู้บริหาร เจ้าหน้าที่และความร่วมมือของคนในชุมชนที่เข้มแข็ง ทำให้มีศักยภาพในการให้บริการประชาชน อย่างไรก็ตามขอย้ำเรื่องการเชื่อมโยงการทำงานเชิงรุก เน้นการดูแลสุขภาพประชาชนในพื้นที่ให้เข้าถึงบริการที่สะดวก ลดความแออัดรวมทั้งต้องไม่ลืมดูแลความปลอดภัยของเจ้าหน้าที่ด้วย” นายแพทย์โอภาส กล่าว
*********************************** 9 กุมภาพันธ์ 2566
วันพฤหัสบดีที่ 9 กุมภาพันธ์ 2566
กรมทางหลวงชนบท เตือนลักทรัพย์ของทางราชการมีโทษจำคุกสูงสุด 7 ปี
พร้อมขอความร่วมมือประชาชนหากพบเหตุผิดปกติแจ้งสายด่วน โทร. 1146
กรมทางหลวงชนบท (ทช.) กระทรวงคมนาคม ไลงพื้นที่ลาดตระเวนตรวจสอบสายทางอย่างต่อเนื่องและมักได้รับแจ้งเหตุว่ามีการลักลอบขโมยตัดสายไฟส่องสว่างทั้งบนสะพานและถนน รวมถึงลักลอบขโมยตะแกรงเหล็ก ฝารางระบายน้ำเป็นจำนวนมากในพื้นที่ของ ทช. ซึ่งการกระทำดังกล่าวส่งผลให้ประชาชนที่สัญจรไป - มา บนสะพานหรือถนน ไม่ได้รับความสะดวกและปลอดภัยเป็นสาเหตุหนึ่งที่ทำให้เกิดอุบัติเหตุ เกิดความสูญเสียต่อชีวิตและทรัพย์สิน อีกทั้งมีความผิดฐานทำลายหรือทำให้เสียหายแก่ทางหลวงมีโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ ตาม พ.ร.บ. ทางหลวง พ.ศ. 2535 มาตรา 43 ประกอบมาตรา 72 ซึ่งเจ้าพนักงานทางหลวงมีอำนาจจับกุมในขณะกระทำความผิดได้ เมื่อกระทำโดยมีเจตนาลักทรัพย์จึงเป็นความผิดตามประมวลกฎหมายอาญา ฐานลักทรัพย์ที่ใช้หรือมีไว้เพื่อสาธารณประโยชน์ มีโทษจำคุกตั้งแต่ 1 - 5 ปี และปรับตั้งแต่ 20,000 - 100,000 บาท ตามมาตรา 335 (10) และหากร่วมกันกระทำความผิดตั้งแต่สองคนขึ้นไปหรือกระทำในเวลากลางคืนจะมีโทษหนักขึ้น ตามมาตรา 335 วรรคสอง จำคุกตั้งแต่ 1 - 7 ปี และปรับตั้งแต่ 20,000 - 140,000 บาท และผู้กระทำผิดต้องชดใช้ค่าสินไหมทดแทนทรัพย์สินที่เสียหายและสูญหายนั้นด้วย
อย่างไรก็ตาม ทช. ขอความร่วมมือจากประชาชนร่วมสอดส่องดูแลทรัพย์สินของทางราชการ หากพบเหตุผิดปกติ โปรดแจ้งที่สายด่วน ทช. โทร. 1146 หรือสำนักงานทางหลวงชนบท แขวงทางหลวงชนบท และหมวดบำรุงทางหลวงชนบทในพื้นที่ทั่วประเทศ เพื่อความปลอดภัยในการเดินทางของประชาชนและเป็นการร่วมกันดูแลรักษาทรัพย์สินของทางราชการให้สามารถใช้ประโยชน์ได้อย่างคุ้มค่าต่อไป
วันพฤหัสบดีที่ 9 กุมภาพันธ์ 2566
องคมนตรี ติดตามการพัฒนางานโรงพยาบาลสมเด็จพระยุพราชบ้านดุง จังหวัดอุดรธานี
องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชบ้านดุง จังหวัดอุดรธานี ติดตามความก้าวหน้าโครงการ “สุขภาวะดี ทำดีเพื่อน้อง” นำภาคีเครือข่ายออกคัดกรองและจัดกิจกรรมส่งเสริมสุขภาพเชิงรุกในชุมชนและโรงเรียน สร้างความเข้มแข็งด้านสุขภาพให้กับคนในชุมชน
องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชบ้านดุง จังหวัดอุดรธานี ติดตามความก้าวหน้าโครงการ “สุขภาวะดี ทำดีเพื่อน้อง” นำภาคีเครือข่ายออกคัดกรองและจัดกิจกรรมส่งเสริมสุขภาพเชิงรุกในชุมชนและโรงเรียน สร้างความเข้มแข็งด้านสุขภาพให้กับคนในชุมชนอย่างยั่งยืน
วันนี้ (9 กุมภาพันธ์ 2566) ณ โรงพยาบาลสมเด็จพระยุพราชบ้านดุง จังหวัดอุดรธานี นายพลากร สุวรรณรัฐ องคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข นายแพทย์ทวีศิลป์ วิษณุโยธิน รองปลัดกระทรวงสาธารณสุขคณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมและติดตามความก้าวหน้า โครงการ “สุขภาวะดี ทำดีเพื่อน้อง” โรงพยาบาลสมเด็จพระยุพราชบ้านดุง จังหวัดอุดรธานี และมอบประกาศเกียรติคุณผู้ทำคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย และให้กำลังใจบุคลากรผู้ปฏิบัติงาน
นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข กล่าวว่า โรงพยาบาลสมเด็จพระยุพราชบ้านดุง ได้น้อมนำพระราโชบาย พระบาทสมเด็จพระเจ้าอยู่หัว ในการนำโรงพยาบาลสมเด็จพระยุพราชออกนอกรั้วโรงพยาบาลเพื่อประชาชน นำความรู้ความสามารถด้านสาธารณสุขไปทำประโยชน์กับสังคม โดยจัดทำโครงการ “สุขภาวะดี ทำดีเพื่อน้อง” ที่หมู่บ้านนาดี ตำบลนาคำ เนื่องจากเป็นพื้นที่ห่างไกล ชุมชนและโรงเรียนยังต้องได้รับการพัฒนาและการดูแลด้านสาธารณสุขอย่างต่อเนื่อง เริ่มดำเนินการตั้งแต่วันที่ 11 กุมภาพันธ์ 2565 ที่ผ่านมา ได้รับความร่วมมือจากภาคีเครือข่าย ทั้งภาครัฐ ภาคเอกชน และคนในชุมชน โดยการดำเนินงานในชุมชน ได้จัดสร้างอาคารเรียนรู้ด้านการส่งเสริมสุขภาพของชุมชนจากเงินบริจาค มีพื้นที่ใช้สอย 72 ตารางเมตร เป็นสถานที่สำหรับใช้ในการจัดกิจกรรมออกกำลังกาย และกิจกรรมส่งเสริมความรู้ด้านสุขภาพอื่น ๆ อาทิ การปลูกผักปลอดสารพิษ การป้องกันภาวะกลั้นปัสสาวะไม่อยู่ในผู้สูงอายุ เป็นต้น และออกคัดกรองโรคเบาหวานและโรคความดันโลหิตสูงให้กับคนในชุมชนที่มีอายุตั้งแต่ 35 ปีขึ้นไป จำนวน 235 คน พบเป็นกลุ่มดี 174 คน กลุ่มเสี่ยง 21 คน และกลุ่มป่วย 40 คน โดยกลุ่มดีและกลุ่มเสี่ยง จะใช้วิธีการดูแลด้วยเทคนิคยา 9 เม็ด และเทคนิคการดูแลพฤติกรรมและจิตสังคม (BPSC : Behavioral and Psychosocial Care) ส่วนกลุ่มป่วย ได้นำกิจกรรม DM HT Remission โดยปรับพฤติกรรมอย่างเข้มงวดมาใช้ในการการคุมระดับน้ำตาลในเลือดให้ลงมาอยู่ในเกณฑ์ปกติ
ส่วนการดำเนินงานในโรงเรียน มีการจัดกิจกรรมการเรียนรู้ให้กับนักเรียน 8 ฐาน ได้แก่ 1.การจัดการขยะ โดยใช้แนวทาง GREEN & CLEAN Hospital 2.การตรวจคัดกรองสายตา ซึ่งพบว่าปกติทุกคน 3.การป้องกันการจมน้ำ 4.การดูแลสุขภาพฟันและช่องปาก 5.การช่วยฟื้นคืนชีพขั้นพื้นฐาน (CPR) 6.การปฐมพยาบาลเบื้องต้น และการป้องกันโรคมือ เท้า ปาก 7.การปลูกผักสวนครัวและพืชสมุนไพร และ 8.ส่งเสริมการออกกำลังกายนอกจากนี้ โรงพยาบาลยังมีแผนการส่งเสริมให้ประชาชนทุกกลุ่มวัยมีสุขภาพที่ดีอย่างต่อเนื่อง เพื่อสร้างความเข้มแข็งด้านสุขภาพให้กับคนในชุมชนอย่างยั่งยืน
******************** 9 กุมภาพันธ์ 2566
วันพฤหัสบดีที่ 9 กุมภาพันธ์ 2566
กรมเจ้าท่า จัดอบรมหลักสูตรตรวจแรงงานทางทะเลเพิ่มศักยภาพด้านแรงงานทางทะเลให้เป็นไปตามมาตรฐานสากล
...
กรมเจ้าท่า จัดอบรมหลักสูตรตรวจแรงงานทางทะเลเพิ่มศักยภาพด้านแรงงานทางทะเลให้เป็นไปตามมาตรฐานสากล
จากนโยบาย รักษาการอธิบดีกรมเจ้าท่า นายสรพงศ์ ไพฑูรย์พงษ์ ได้มอบหมายให้ทุกหน่วยงานทั้งในส่วนกลางและส่วนภูมิภาคที่ 1 - 7 จัดอบรมหลักสูตรที่สามารถ ช่วยสนับสนุนเจ้าหน้าที่ตามอนุสัญญาของ IMO และให้เป็นไปตามมาตรฐานสากล แก่บุคลากรของกรมเจ้าท่า
เมื่อวันที่​ 7​ กุมภาพันธ์​ 2566​ รักษาการอธิบดีกรมเจ้าท่า ได้มอบหมาย นายภูริพัฒน์​ ธีระกุลพิศุทธิ์​ รองอธิบดีกรมเจ้าท่า​ กระทรวงคมนาคม ด้านปลอดภัย เป็นประธานเปิดการอบรมหลักสูตรฝึกอบรมสำหรับพนักงานเจ้าหน้าที่ตรวจแรงงานทางทะเล​ตาม​ พ.ร.บ.​แรงงานทางทะเล​ พ.ศ. 2558​
ทั้งนี้ การจัดอบรมหลักสูตรดังกล่าว เพื่อเป็นการให้ความรู้เกี่ยวกับ พ.ร.บ. แรงงานทางทะเล พ.ศ.2558 รวมทั้งอนุสัญญาทางทะเล​ระหว่างประเทศ​อื่นๆที่เกี่ยวข้องกับคนประจำเรือ​ ผู้เข้ารับการอบรม ได้แก่ ข้าราชการ​ และเจ้าหน้าที่​ของกองมาตรฐานคนประจำเรือ​ โดยการอบรมฯ จะช่วยให้เจ้าหน้าที่ของกรมเจ้าท่า ปฏิบัติหน้าที่ได้อย่างถูกต้อง ตอบสนองต่อความต้องการขององค์การแรงงานระหว่างประเทศ ผู้ประกอบกิจการเดินเรือ คนประจำเรือ และผู้ที่เกี่ยวข้อง​ ​โดยจัดฝึกอบรมขึ้นระหว่าง​ วันที่​ 7 ​- 10​ กุมภาพันธ์​ 2566​ ณ​ ห้องประชุมกัปตันบุช​ กรมเจ้าท่า
วันพฤหัสบดีที่ 9 กุมภาพันธ์ 2566
กรมพัฒน์ เดินหน้าแก้ปมขาดแคลนแรงงานภาคท่องเที่ยวและบริการ ระดมทีมทั่วประเทศ
กรมพัฒน์ จัดสัมมนาระดมทีมผู้บริหารทั่วประเทศร่วมแก้ปัญหาขาดแคลนแรงงานภาคท่องเที่ยวและบริการ ขานรับนโยบายรัฐมนตรีแรงงาน “สุชาติ ชมกลิ่น” เร่งเครื่องผลิตแรงงานป้อนผู้ประกอบการ หลังเคาะประตูบ้านสำรวจความต้องการ
วันพฤหัสบดีที่ 9 กุมภาพันธ์ 2566
09/02/2566
“ไอแบงก์” ร่วมพิธีปิด “การจัดทดสอบท่องจำฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย
ไอแบงก์ ร่วมพิธีปิด “การจัดทดสอบท่องจำฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย ณ ห้องแกรนด์  บอลรูม โรงแรม อัลมีรอซ รามคำแหง ซอย 5 กรุงเทพฯ เมื่อช่วงบ่ายวานนี้ (7 ก.พ. 2566)
เมื่อช่วงบ่ายวานนี้ (7 ก.พ. 2566) ธนาคารอิสลามแห่งประเทศไทย (ไอแบงก์) โดยนายภูมิศักดิ์ อรัญญาเกษมสุข ประธานกรรมการธนาคาร นายทวีลาภ ฤทธาภิรมย์ กรรมการและผู้จัดการธนาคาร ผศ.ดร.มะรอนิง สะแลมิง ประธานที่ปรึกษาธนาคาร (ด้านศาสนา) และผู้บริหารธนาคาร เข้าร่วมพิธีปิด “การจัดทดสอบท่องจำฮะดีษ ระดับชาติ ครั้งที่ 1” ส่งเสริมความร่วมมือระหว่างไทยและซาอุดีอาระเบีย ณ ห้องแกรนด์ บอลรูม โรงแรม อัลมีรอซ รามคำแหง ซอย 5 กรุงเทพฯ
โดยพิธีปิด “การจัดทดสอบท่องจำฮะดีษ ระดับชาติ ครั้งที่ 1” ได้รับเกียรติจาก พลเอก ประยุทธ์ จันทร์โอชา นายกรัฐมนตรี เป็นประธานในพิธี และมอบรางวัลชนะเลิศแก่ผู้เข้าทดสอบท่องจำฮะดีษ ระดับชาติ ครั้งที่ 1 จำนวน 12 รางวัล ซึ่งมีนายเอาวาฎ บิน สัฟตีย์ อัล อะนะซีย์ ปลัดกระทรวงกิจการศาสนาอิสลามและการเผยแพร่ ราชอาณาจักรซาอุดีอาระเบีย นายยัสเซอร์ บิน ราชิด บิน ฮุสเซน อัล-วาดานี อัล-โดซารี แกรนด์อิหม่ามและนักเทศน์ของแกรนด์มัสยิดฮารอมและ นักอ่านอัลกุรอานแห่งมหานครมักกะห์ ราชอาณาจักรซาอุดีอาระเบีย และนายอับดุลเราะห์มาน บิน อับดุลอาซีซ อัล ซูไฮบานี เอกอัครราชทูตซาอุดีอาระเบียประจำประเทศไทย ให้เกียรติร่วมงานและเป็นสักขีพยาน
การจัดทดสอบครั้งนี้ถือเป็นครั้งแรกที่จัดขึ้นในประเทศไทยภายใต้การอุปถัมภ์ของสถานเอกอัครราชทูตซาอุดิอาระเบียประจำประเทศไทย ร่วมกับ สำนักจุฬาราชมนตรี และสำนักงานคณะกรรมการกลางอิสลามแห่งประเทศไทย โดยมีนายอรุณ บุญชม ประธานคณะผู้ทรงคุณวุฒิจุฬาราชมนตรี ในฐานะประธานคณะกรรมการจัดทดสอบท่องจำฮะดีษ ระดับชาติ ครั้งที่ 1 มีวัตถุประสงค์เพื่อส่งเสริมความร่วมมือด้านศาสนา วัฒนธรรม และสังคมของสองประเทศ และเสริมสร้างพลังคุณธรรมจริยธรรมในจิตใจของผู้ศึกษา โดยเฉพาะเยาวชนมุสลิม เพราะฮะดีษมีความสำคัญรองจากอัลกุรอาน ต่อวิถีการดำรงชีวิตของชาวมุสลิม
นายกรัฐมนตรี ได้กล่าวขอบคุณรัฐบาลซาอุดีอาระเบียภายใต้การนำของสมเด็จพระราชาธิบดี ซัลมาน บิน อับดุลอาซีซ อาล ซะอูด, เจ้าชายมุฮัมมัด บิน ซัลมาน บิน อับดุลอาซีซ อาล ซะอูด และสำนักจุฬาราชมนตรี ตลอดจนผู้มีส่วนร่วมทุกคนที่จัดงานในครั้งนี้ และกล่าวย้ำให้ทุกคนตระหนักเสมอว่า คนไทยทุกคนคือพี่น้องกัน ความหลากหลายทางเชื้อชาติและศาสนาสามารถอยู่ร่วมกันได้ด้วยความสงบร่มเย็นภายใต้พระบรมโพธิสมภารของพระบาทสมเด็จพระเจ้าอยู่หัว ศาสนาอิสลามเป็นหนึ่งศาสนาในโครงสร้างของประเทศไทย ซึ่งรัฐบาลไทยให้การดูแลมาโดยตลอด เพื่อให้ประชาชนชาวมุสลิมสามารถดำรงชีพตามหลักคำสอนของศาสนาได้อย่างสมบูรณ์ ไม่ว่าจะเป็นการออกพระราชบัญญัติการบริหารองค์กรศาสนาอิสลาม พ.ศ. 2540 การจัดตั้งธนาคารอิสลามแห่งประเทศไทย เพื่ออำนวยความสะดวกด้านธุรกรรมการเงินอิสลามแก่ชาวมุสลิมและบุคคลทั่วไป ตลอดจนการส่งเสริมและอำนวยความสะดวกแก่ผู้เดินทางไปประกอบพิธีฮัจย์ในทุกๆปีเสมอมา นับได้ว่าถือเป็นอีกหนึ่งความภาคภูมิใจของพี่น้องชาวไทยมุสลิมในประเทศไทย
วันพฤหัสบดีที่ 9 กุมภาพันธ์ 2566
กรมเจ้าท่า ตรวจสอบกรณีเรือโดนกัน บริเวณตลาดน้ำดำเนินสะดวก จังหวัดราชบุรี
...
กรมเจ้าท่า ตรวจสอบกรณีเรือโดนกัน บริเวณตลาดน้ำดำเนินสะดวก จังหวัดราชบุรี
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กำกับ และอำนวยความสะดวกและความปลอดภัยทางน้ำแก่ประชาชนและนักท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้สำนักงานเจ้าท่าภูมิภาคที่ 3 ตรวจสอบกรณีเรือเพลาใบจักรยาวบรรทุกคนโดยสาร ในตลาดน้ำดำเนินสะดวก จ.ราชบุรี เกิดเหตุโดนกันเมื่อวันที่ 8 กุมภาพันธ์ 2566 โดยนายสุริยา กิตติมณฑล ผู้อำนวยการสำนักงานเจ้าท่าภูมิภาคที่ 3 และนายมาโนช สรังษี ผู้อำนวยการสำนักงานเจ้าท่าภูมิภาคสาขานครปฐม พร้อมเจ้าหน้าที่ ได้ลงตรวจสอบข้อเท็จจริง พบว่าเรือทั้ง 2 ลำ ชื่อ เรือศิริไพศาล เลขทะเบียน 6536 00685 โดยมี นายโกวิท ลี้นิยม เป็นผู้ควบคุมเรือ และเรือ ทรัพย์จันทร์งาม เลขทะเบียน 6236 00817 มีนายเทพกร จันทร์งาม เป็นผู้ควบคุมเรือ ทั้ง 2 คนมี ใบประกาศนียบัตรครบถ้วนไม่ขาดอายุ รวมทั้งใบอนุญาตใช้เรือและประกันชีวิตไม่ขาดอายุ จากการเชิญผู้ควบคุมเรือทั้ง 2 ลำมาบันทึกถ้อยคำประกอบ คลิปวีดีโอจากศูนย์ควบคุมการจราจรทางน้ำฯ จังหวัดสมุทรสงคราม โดยหลังจากที่เรือทั้ง 2 ลำ ได้ส่งผู้โดยสารเรียบร้อยและกำลังเดินทางกลับด้วยความเร็วปกติ ในขณะแซงกัน ได้เกิดการกระแทกกันทำให้เรือเสียอาการและไปชนเรือพายซึ่งบรรทุกคนโดยสารชาวต่างชาติ แต่ไม่เกิดความเสียหายกับตัวเรือ นายท้ายเรือพายบาดเจ็บเล็กน้อย นักท่องเที่ยวไม่ได้รับบาดเจ็บ
ทั้งนี้ จากเหตุการณ์ดังกล่าวนายท้ายเรือทั้ง 2 ลำได้ชดใช้ค่าเสียหายและค่ารักษาพยาบาลกับผู้เสียหายเรียบร้อยแล้ว ซึ่งสำนักงานเจ้าท่าภูมิภาคสาขานครปฐม ได้ออกคำสั่งงดใช้ประกาศนียบัตรผู้ควบคุมเรือ มีกำหนด 3 เดือน และได้ว่ากล่าวตักเตือนนายท้ายทั้ง 2 ลำ โดยขอให้ใช้เรือด้วยความระมัดระวังเนื่องจากบริเวณดังกล่าวเป็นร่องน้ำแคบและให้ปฏิบัติตามพระราชบัญญัติการเดินเรือ ฯ โดยเคร่งครัด
วันพฤหัสบดีที่ 9 กุมภาพันธ์ 2566
09/02/2566
กรมศุลกากรจับกุมชายชาวเนปาล ซุกยางกัญชาในกระเป๋าสัมภาระเข้าไทย น้ำหนัก 5.6 กิโลกรัม มูลค่า 560,000 บาท
วันนี้ (9 กุมภาพันธ์ 2566 ) กรมศุลกากรจับกุมชายชาวเนปาล ซุกยางกัญชาในกระเป๋าสัมภาระ 5.6 กิโลกรัม มูลค่า 560,000 บาท ณ สำนักงานศุลกากรตรวจของผู้โดยสารท่าอากาศยานสุวรรณภูมิ
นายพันธ์ทอง ลอยกุลนันท์ รองอธิบดีกรมศุลกากร รักษาการในตำแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเดินหน้าปราบปรามยาเสพติดทั้งการผลิต การนำเข้า การนำผ่านและการลักลอบจำหน่าย โดยสั่งการให้ทุกหน่วยงานที่เกี่ยวข้องบูรณาการการทำงานร่วมกันเพื่อปราบปรามยาเสพติดอย่างเข้มงวด ด้านกระทรวงการคลังโดยนายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง จึงสั่งการให้หน่วยงานในสังกัดกระทรวงการคลัง เพิ่มความเข้มงวดและเดินหน้าปราบปรามการลักลอบนำยาเสพติดเข้ามาและออกนอกราชอาณาจักรทุกเส้นทาง ซึ่งกรมศุลกากรขานรับนโยบายดังกล่าว และเพิ่มความเข้มงวดในการลักลอบนำยาเสพติดเข้ามาในราชอาณาจักรอย่างต่อเนื่อง
โดยเมื่อวันที่ 8 กุมภาพันธ์ 2566 เวลาประมาณ 18.45 น. เจ้าหน้าที่ศุลกากร สำนักงานตรวจของผู้โดยสารท่าอากาศยานสุวรรณภูมิ ร่วมกับเจ้าหน้าที่กองสืบสวนและปราบปรามได้ทำการวิเคราะห์ข้อมูลโดยใช้หลักบริหารความเสี่ยง และทำการตรวจค้น ชายสัญชาติเนปาล เดินทางมาจากท่าอากาศยานนานาชาติตริภูวัน กรุงกาฐมาณฑุ สหพันธ์สาธารณรัฐประชาธิปไตยเนปาล ของวันที่ 8 กุมภาพันธ์ 2566 ถึงปลายทางท่าอากาศยานสุวรรณภูมิ ต.หนองปรือ อ.บางพลี จ.สมุทรปราการ ประเทศไทย เวลาประมาณ 17.30 น. ของวันที่ 8 กุมภาพันธ์ 2566 เนื่องจากมีข้อมูลการเดินทางจากประเทศต้นทางที่มีความเสี่ยง เมื่อพบผู้โดยสารขณะเดินผ่านเข้าช่องตรวจศุลกากรไม่มีสิ่งของต้องสำแดง (ช่องเขียว) ทางออก B ห้องโถงผู้โดยสารขาเข้าระหว่างประเทศ พร้อมกระเป๋าสัมภาระ เจ้าหน้าที่ฯ จึงให้ผู้โดยสารนำกระเป๋าสัมภาระผ่านเข้าเครื่องเอกซเรย์ เพื่อทำการเอกซเรย์กระเป๋าสัมภาระทรงอ่อนสีดำ มีล้อลาก จำนวน 1 ใบ จากการวิเคราะห์ภาพถ่ายเอกซเรย์เบื้องต้น พบความผิดปกติในกระเป๋าสัมภาระ เมื่อทำการเปิดตรวจค้นโดยละเอียด พบช่องลับซึ่งได้จัดทำขึ้นมาเป็นพิเศษบริเวณพื้นกระเป๋า เมื่อใช้ไขควงเปิดช่องลับ พบแผ่นสี่เหลี่ยมผืนผ้าอัดแข็ง มีขนาด 98 x 38 เซนติเมตร จำนวน 1 แผ่น พันด้วยเทปกาวสีน้ำตาลถูกห่อหุ้มด้วยพลาสติกสีดำ เจ้าหน้าที่จึงได้ใช้มีดคัตเตอร์กรีดแผ่นวัตถุต้องสงสัยดังกล่าว พบว่ามีลักษณะเป็นแผ่นสี่เหลี่ยมผืนผ้าอัดแข็งสีน้ำตาลเข้ม จึงได้ทดสอบวัตถุสีน้ำตาลเข้มดังกล่าวด้วยน้ำยาทดสอบเบื้องต้น ผลการทดสอบจากสารสีใสได้กลายเป็นสารสีม่วง เชื่อได้ว่าวัตถุต้องสงสัยเป็นยางกัญชา ยาเสพติดให้โทษประเภท 5 จึงได้ทำการชั่งน้ำหนักยางกัญชาดังกล่าวต่อหน้าผู้ต้องหา น้ำหนักรวมสิ่งห่อหุ้มประมาณ 5.6 กิโลกรัม มูลค่า 560,000 บาท เจ้าหน้าที่ชุดจับกุม จึงทำบันทึกจับกุมและนำส่งพนักงานสอบสวน สภ.ท่าอากาศยานสุวรรณภูมิเพื่อดำเนินคดีต่อไป
ในกรณีนี้ เป็นความผิดกระทำความผิดฐานนำยาเสพติดให้โทษประเภท 5 (ยางกัญชา) เข้ามาในราชอาณาจักรโดยไม่ได้รับอนุญาต และมียาเสพติดให้โทษประเภท 5 (ยางกัญชา) ไว้ในครอบครองโดยไม่ได้รับอนุญาต ตามประมวลกฎหมายยาเสพติดและเป็นความผิดตามกฎหมายศุลกากร มาตรา 242 ประกอบมาตรา 166 มาตรา 167 และมาตรา 252 แห่งพระราชบัญญัติศุลกากร พ.ศ. 2560 ประกอบประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ. 2565 และกฎหมายอื่นที่เกี่ยวข้อง
วันพฤหัสบดีที่ 9 กุมภาพันธ์ 2566
เอกอัครราชทูตสาธารณรัฐอิสลามอิหร่านประจำประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
เอกอัครราชทูตสาธารณรัฐอิสลามอิหร่านประจำประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
เอกอัครราชทูตสาธารณรัฐอิสลามอิหร่านประจำประเทศไทยเข้าเยี่ยมคารวะรัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรม
วันที่ 8 กุมภาพันธ์ 2566 นายซัยยิด เรซา โนบัคตี (H.E. Mr. Seyed Reza Nobakhti) เอกอัครราชทูตสาธารณรัฐอิสลามอิหร่านประจำประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือความร่วมมือทางด้านวัฒนธรรมระหว่างไทยและอิหร่าน โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 9 กุมภาพันธ์ 2566
09/02/2566
“ไอแบงก์ เปิดบัญชีเงินฝากรับบริจาคช่วยเหลือผู้ประสบภัยพิบัติในตุรเคีย"
ธนาคารอิสลามแห่งประเทศไทย (ไอแบงก์) เปิดบัญชีเงินฝากออมทรัพย์เร่งระดมเงินบริจาคช่วยเหลือผู้ประสบภัยแผ่นดินไหวในประเทศตุรเคีย
นายธีระ ยีโกบ ผู้ช่วยกรรมการผู้จัดการ ผู้บริหารกลุ่มงานธุรกิจสาขา เผยว่า จากเหตุการณ์แผ่นดินไหวทางตะวันออกเฉียงใต้ของตุรเคีย (ตุรกี) ก่อให้เกิดความสูญเสียต่อชีวิตและผู้คนบาดเจ็บเป็นจำนวนมาก ไอแบงก์จึงได้มีนโยบายช่วยเหลือด้วยการเปิดช่องทางให้ประชาชนชาวไทยมีส่วนร่วมในการช่วยเหลือผู้ได้รับผลกระทบจากภัยพิบัติในตุรเคีย เพื่อเป็นการแสดงออกถึงความเป็นน้ำหนึ่งใจเดียวกัน โดยผู้ที่ประสงค์ร่วมบริจาคเงินช่วยเหลือผู้ประสบภัยฯ สามารถโอนเงินเข้าบัญชีออมทรัพย์ ธนาคารอิสลามแห่งประเทศไทย สำนักอโศก เลขที่บัญชี 008-1-36170-1 ชื่อบัญชี “ไอแบงก์และคนไทย ช่วยเหลือผู้ประสบภัยแผ่นดินไหวประเทศตุรเคีย” ผ่านโมบายแอปของทุกธนาคาร ได้ตั้งแต่วันนี้ถึงวันที่ 23 กุมภาพันธ์ 2566 โดยเงินที่ได้รับบริจาคทั้งหมด ไอแบงก์จะนำไปช่วยเหลือผู้ประสบภัยในประเทศตุรเคียโดยเร็วต่อไป สอบถามรายละเอียดเพิ่มเติมได้ที่ โทร. 1302
วันพฤหัสบดีที่ 9 กุมภาพันธ์ 2566
09/02/2566
กระทรวงมหาดไทย ร่วมสนับสนุนทีมปฏิบัติการ Thailand for Turkey ร่วมปฏิบัติการช่วยผู้ประสบภัยแผ่นดินไหวที่ตุรกี
กระทรวงมหาดไทย ร่วมสนับสนุนทีมปฏิบัติการ Thailand for Turkey ร่วมปฏิบัติการช่วยผู้ประสบภัยแผ่นดินไหวที่ตุรกี
กระทรวงมหาดไทย โดยกรมป้องกันและบรรเทาสาธารณภัย บูรณาการสนับสนุนทีมปฏิบัติการ Thailand for Turkey ซึ่งประกอบด้วย ทีมค้นหาและกู้ภัยในเขตเมือง (Meduim USAR Thailand) ทีมแพทย์ทหาร รวม 42 คน และสุนัขกู้ภัย 2 ตัว พร้อมอุปกรณ์ค้นหาและกู้ภัย เพื่อเข้าร่วมสนับสนุนการให้ความช่วยเหลือผู้ประสบภัยจากเหตุแผ่นดินไหวที่สาธารณรัฐตุรกี โดยจะออกเดินทางจากประเทศไทยที่สนามบินสุวรรณภูมิโดยเที่ยวบิน Turkish airlines ในวันนี้ (9 ก.พ.66) เวลา 23:30 น.